
Согласно Законот за продажба и давање под закуп на деловните згради и деловните простории на Република Северна Македонија („Службен весник на Република Македонија„ бр.13/13, 69/13, 104/13, 27/14, 42/14, 178/14, 180/14, 51/15, 61/15, 129/15, 6/16, 106/16 и 21/18 и „Службен весник на Република Северна Македонија„ бр.98/19 и 224/24 ) и член 29 од Правилникот за условите, начинот и постапката за издавање под закуп на деловниот простор кој е во сопственост и со кој стопанисува Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје (арх.бр.01-646/2 од 12.09.2025 година)
Друштвото за изградба, управување и издавање на повеќенаменска сала
БОРИС ТРАЈКОВСКИ ДООЕЛ Скопје
со седиште на бул. 8-ми Септември бр. 13 Скопје 

ОБЈАВУВА  

О Б Ј А В А  бр.01/2026
ЗА ИЗДАВАЊЕ НА ДЕЛОВЕН ПРОСТОР ПОД ЗАКУП
ПО ПАТ НА ЕЛЕКТРОНСКО ЈАВНО НАДДАВАЊЕ

ПРЕДМЕТ НА ЕЛЕКТРОНСКО ЈАВНО НАДДАВАЊЕ
Предмет на електронско јавно наддавање е ИЗДАВАЊЕ НА ДЕЛОВЕН ПРОСТОР ПОД ЗАКУП, во сопственост на Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје согласно Табеларниот преглед во кој се дадени податоци за деловниот простор, бр. на катастарска парцела, површина на деловниот простор, адреса, вкупна почетна цена, минимален чекор на зголемување на вредност по метар квадратен, банкарска гаранција, рок на поднесување и време на јавно наддавање.
Податоците во табеларниот преглед се согласно извештај за извршена процена на пазарна вредност на недвижен имот изработена од Друштво за процена и консултантски услуги АЕСТИМАТИО ДООЕЛ Битола арх.бр.02-66/3 од 15.07.2026 година и арх.бр.02-66/7 од 15.07.2026 година.

Деловниот простор кој е предмет на електронското јавно наддавање, а е во сопственост на Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје, се издава за период од 4 (четири) години, со можност за продолжување на договорот.
Деловен простор кој се наоѓа во комплексот на Спортскиот Центар БОРИС ТРАЈКОВСКИ во Скопје.
	Ред   бр.


	Број на катастарска парцела, Катастарска Oпштина, Имотен лист
	Град, Општина, адреса
	Опис на деловниот простор
	Површина

М2
	Почетна цена на месечната закупнина (проценета пазарна вредност) без ДДВ
	Вкупна проценета вредност на деловниот простор во денари
	Банкарска гаранција за сериозност на понуда во денари, 2% од вкупната проценета вредност
	Рок за поднесок на пријава за учество на јавното наддавање
	Време на почеток на јавното наддавање

	1.
	КП 328/4
КО Карпош

ИЛ 75268
(Аква Парк)
	Скопје,

Карпош, бул.8-ми Септември бр.13
	“локал кафе ресторан со тераса”

на кат 01

	65
	50.000,00
	10.000,000,00
	200.000,00
	21.09.2026
16:00
	23.09.2026

10:00

	2.
	КП 566/4
КО Карпош

ИЛ 47329
(Т Арена)

	Скопје,

Карпош, бул.8-ми Септември бр.13
	“локал кафе ресторан 22 запад”
на кат приземје

	276
	121.850,00
	24.370,000,00
	487.400,00
	21.09.2026
16:00
	23.09.2026
12:00


Вкупната почетна цена за годишна закупнина за деловниот простор обележан како “локал кафе ресторан со тераса” на кат 01 изнесува 600.000,00 денари. Вкупната почетна цена за годишна закупнина за деловниот простор обележан како “локал кафе ресторан 22 запад” на кат приземје изнесува 1.462,200,00 денари. 
Минималниот чекор на зголемување на вредност по метар квадратен на деловниот простор е 1 денар.   

Закупнината во договорот за закуп се изразува во нето износ – без ДДВ. Данокот на додадена вредност се изразува како посебен износ во фактурата.

Закупецот е должен закупнината да ја плаќа во рок од 8 (осум) дена од издавањето на фактурата.
За ненавремено плаќање на закупнината се пресметува законска казнена камата.

Неплаќањето на 2 (две) последователни месечни закупнини, во текот на траењето на закупениот однос, претставува основ за активирање на средствата за обезбедување и основ за раскинување на договорот од страна на Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје.
ПРАВО НА УЧЕСТВО

Право на учество на јавното наддавање имаат:

1.Физички лица: државјани на Република Северна Македонија, државјани на држави членки на Европската Унија и на ОЕЦД, како и државјани на држави кои не се членки на Европската Унија и на ОЕЦД а под услови на реципроцитет можат да стекнат право на сопственост на деловен простор на територија на Република Северна Македонија.

2.Правни лица: домашно правно лице, правно лице во мешовита сопственост, правно лице основано од странско физичко и правно лице, регистрирани во Централен регистар на Република Северна Македонија, странски правни лица резиденти на држави членки на Европската Унија и на ОЕЦД, како и странски правни лица резиденти на држави кои не се членки на Европската Унија и ОЕЦД а кои под услови на реципроцитет можат да стекнат право на сопственост на деловен простор на територија на Република Северна Македонија.

УСЛОВИ ЗА УЧЕСТВО НА ЕЛЕКТРОНСКО ЈАВНО НАДДАВАЊЕ

Заинтересираните физички и правни лица се пријавуваат на системот за продажба и давање под закуп на деловен простор во сопственост на Република Северна Македонија, односно на интернет порталот www.deloven-prostor.mk.
Документите во хартиена форма се доставуваат во архивата на Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје, во затворен плик со назнака ”Не Отварај до завршување на огласот”.
Пријавата на интернет порталот www.deloven-prostor.mk и во хартиена форма идентично треба да биде комплетирана со следните докази:

1. Банкарска гаранција за сериозност на понудата за учество на јавното наддавање во износ од 2% од проценета вредност со рок на важност од 60 дена од денот на јавното наддавање исклучиво во оригинал (да се наведе реден број од табеларниот преглед и адреса каде се наоѓа деловниот објект).

2. За физичките лица уверение за државјанство, во оригинал или копија заверена на нотар, не постари од 6 месеци и потврда од соодветен регистар.

3. Потврда за стечајна постапка, потврда за прекршочна санкција и потврда за ликвидациона постапка издадени од Централен регистар на Република Северна Македонија.
4. За правните лица тековна состојба од Централен регистар на Република Северна Македонија (за странски понудувач соодветен доказ за регистрација на правното лице издаден од соодветен регистар), во оригинал или копија заверена на нотар, не постара од 6 месеци.
5. Изјава во која ќе наведе реден број од табеларниот преглед и адреса каде се наоѓа деловниот објект за кој доставува понуда и дека во случај неговата понуда биде избрана за најповолна се обврзува да ги уплати средствата во рок од 15 дена од денот на приемот на писменото известување за избор, во спротивно нема да се пристапи кон склучување на договор, а банкарската гаранција за сериозност на понудата ќе биде активирана и на понудувачот ќе му се изрече забрана за учество во постапките за јавно наддавање за отуѓување или давање под закуп на деловни простории во период од една година од денот на изрекувањето на забраната.
6. Заинтересираните учесници се регистрираат на порталот www.deloven-prostor.mk со внесување на e-mail адреса на подносителот на пријавата преку која ќе се врши постапката на регистрирање за учество на електронското јавно наддавање, по што треба да ја активира корисничката сметка (Види упатство за корисници на www.deloven-prostor.mk).
7. При прикачувањето на документите, заинтересираните понудувачи во полето “Изјава” потребно е да ги внесат во еден документ сите потребни документи од огласот освен Банкарската гаранција, а во полето “Банкарска гаранција” се внесува скенирана банкарска гаранција.

Пријавите кои не се комплетирани со овие докази нема да учествуваат на електронско јавно наддавање за што подносителите на некомплетни пријави ќе бидат електронски известени.
РОКОВИ

Пријавите за учество на јавното наддавање може да се поднесат најдоцна во рок од 15 дена од денот на објавата, односно почнувајќи од 07.09.2026 година заклучно со 21.09.2026 година до 16:00 часот, по електронски пат на интернет страната: www.deloven-prostor.mk
Јавното наддавање ќе се одржи електронски на следната интернет страна www.deloven-prostor.mk
Јавното наддавање ќе започне во терминот наведен во табеларниот преглед.
ПОСТАПКА
1. По приемот на пријавата, комисијата ја утврдува комплетноста на документацијата согласно условите во објавата, по што ги известува подносителите на пријавите по електронски пат.

2. На подносителите на пријавите кои се комплетни, комисијата по електронски пат го одобрува учеството на јавното наддавање по што се известуваат по електронски пат преку e-mail, а на подносителите на пријавите кои не доставиле комплетна документација, комисијата не го одобрува учеството на јавното наддавање за што ги известува по електронски пат за причините за одбивање.

3. Јавното наддавање ќе се одржи доколку учесниците ги исполнуваат условите дадени во објавата.

4. Јавното наддавање ќе се одржи и доколку по објавата се пријавил и само еден учесник кој ги исполнува условите дадени во објавата.

5. Јавното наддавање започнува со објавување на вкупната почетна цена на деловниот простор и се спроведува по пат на наддавање од страна на учесниците. Во првите пет минути од јавното наддавање учесниците можат да ја прифатат, односно зголемуваат цената на деловниот простор.

Јавното наддавање се смета за завршено во моментот на истекот на времето, при што доколку во истекот на последните две минути од определеното време за траење на јавното наддавање од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда.

6. Јавното наддавање продолжува неограничено се додека во временски интервал од две минути има нова понуда. Доколку во првите пет минути од јавното наддавање не е прифатена понудата, односно не е дадена повисока, вкупната почетна цена на деловниот простор се намалува за 2% по што учесниците на јавното наддавање повторно ќе имаат можност да ја прифатат односно зголемуваат цената на деловниот простор.

7. Доколку во истекот на последните две минути од вторите пет минути од јавното наддавање од страна на учесниците  е прифатена понудата, односно дадена е повисока понуда, крајниот рок за завршување на јавното наддавање  се продолжува за уште две минути, а ќе заврши кога за период од следните две минути нема дадено нова понуда.

8. Доколку во времетраење од петте минути повторно нема понуда, вредноста на деловниот простор повторно се намалува за 2% од вкупната почетна цена на деловниот простор.Намалувањето на вкупната почетна цена на деловниот простор во текот на наддавањето може да изнесува најмногу до 30% од утврдената пазарна вредност на деловниот простор, односно проценетата вкупна вредност за месечна закупнина на деловниот простор доколку станува збор за објава по прв пат, без разлика колку понудувачи се јавиле на јавното наддавање.Намалувањето на вкупната почетна цена на деловниот простор доколку станува збор за објава по втор пат, може да биде најмногу до 30% доколку на јавното наддавање се пријавил еден заинтересиран учесник, а доколку се пријавиле двајца или повеќе учесници, намалувањето може да изнесува најмногу 50% од утврдената пазарна вредност на деловниот простор, односно проценетата вкупна вредност за месечна закупнина на деловниот простор.
9. Комисијата по завршувањето на јавното наддавање изготвува записник за спроведено јавно наддавање кој се доставува до сите учесници на јавното наддавање.

10. Учесниците на јавното наддавање имаат право на приговор само по однос на постапката на јавното наддавање, во рок од три дена од одржувањето на јавното наддавање до Комисијата, која одлучува по приговорот со Решение во рок од 5 дена од приемот на приговорот.

11. За најповолен понудувач се смета учесникот на јавното наддавање кој понудил последна највисока вкупна цена, која претставува највисока цена за закуп на деловниот простор.

12. Најповолниот понудувач е должен во рок од 15 дена од денот на завршување на постапката за јавно наддавање да ги уплати средствата кои ги понудил како последна цена за закуп на деловниот простор а доколку не ги уплати во овој рок нема да се пристапи кон склучување на договор, банкарската гаранција ќе биде активирана и на понудувачот ќе му се изрече забрана за учество во постапките за јавно наддавање за отуѓување или давање под закуп на деловни простории во период од една година од денот на изрекувањето на забраната.

13. Друштвото за изградба, управување и издавање на повеќенаменска сала БОРИС ТРАЈКОВСКИ ДООЕЛ Скопје во рок од 5 ( пет ) дена по извршената уплата на една месечна закупнина во износ од постигнатата цена во постапката за јавно наддавање ќе склучи договор за закуп на деловниот простор со најповолниот понудувач.

14. Данокот на додадена вредност е на товар на најповолниот понудувач.

15. Договорот за закуп на деловниот простор се солемнизира на Нотар на трошок на најповолниот понудувач.

16. Банкарската гаранција за сериозност на понудата за учество на јавното наддавање му се враќа на подносителот на пријавата во рок од 15 дена од денот на одржувањето на јавното наддавање, а банкарската гаранција на најповолниот понудувач му се враќа во рок од 15 дена од денот на потпишување на Договорот за закуп.

17. Физичко лице, правно лице и основач на правно лице, кое по било кој основ има неплатени доспеани обврски кон Друштвото БОРИС ТРАЈКОВСКИ ДООЕЛ Скопје, не може да се стекне со својство на закупец во комплексот на Спортскиот Центар БОРИС ТРАЈКОВСКИ во Скопје.

18. Закупецот по склучување на Договорот за закуп во рок од 7 (седум) дена мора да обезбеди Гаранција за обезбедување на обврските кои ќе настанат по основ на склучениот договор:

· износ од 3 месечни закупнини (односно истите да ги уплати на жиро сметката на закуподавецот) или

· банкарска гаранција во висина од 3 (три) месечни закупнини.

19. Сите потребни одобренија за обавување на дејноста ги обезбедува закупецот.

Оваа објава ќе биде објавена во два дневни весника кои се издаваат на македонски јазик, а излегуваат најмалку три месеци пред денот на објавувањето на објавата: СЛОБОДЕН ПЕЧАТ и ВЕЧЕР и еден дневен весник кој се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик во општините, општините во градот Скопје и градот Скопје на чие подрачје сe наоѓа деловниот простор предмет на објавата, а излегува најмалку три месеци пред денот на објавувањето на објавата - КОХА.
Заинтересираните деловните простории може да ги видат секој работен ден од 10:00 до 14:00 часот.

Подетални информации можат да се добијат во седиштето на Друштвото БОРИС ТРАЈКОВСКИ ДООЕЛ Скопје на бул. 8-ми Септември бр.13 и преку лицето за контакт: 

Oливер Китановски 076/361176 e-mail:oliver.kitanovski@scboristrajkovski.gov.mk 
Претседател на комисија за спроведување на постапки за јавно наддавање - Роберта Теова
[image: image1.jpg]
[image: image2.png]Byn.8-mu Centemspu 6p13, Ckonje, P CeBepHa Makegoruja





[image: image2.png][image: image3.jpg][image: image4.jpg]Byn.8-mu Centemspu 6p13, Ckonje, P CeBepHa MakegoHuja



